Pokémon: Η Πρώτη Ταινία

Pokémon: The First Movie είναι ο αγγλικός τίτλος της πρώτης ταινίας Pokémon που προβλήθηκε στις κινηματογραφικές αίθουσες. Η ταινία έκανε πρεμιέρα στην Ελλάδα στις 21 Απριλίου του 2000.

 Ο Mewtwo είναι ένα Pokémon που διαφέρει από τα υπόλοιπα. Στην πραγματικότητα είναι ο κλώνος του Mew, όμως με την ίδια πανίσχυρη και ακατανίκητη δύναμη. Αρχικά οι άνθρωποι τον χρησιμοποιούν ως πειραματόζωο για το δικό τους συμφέρον λόγω της δύναμης του αλλά εκείνος επαναστατεί και καταστρέφει το εργαστήριο οπού βρισκόταν. Στην συνέχεια τον εντοπίζει ο Giovanni, αρχηγός της Ομάδας Πύραυλος, και του προτείνει να γίνει ο αφέντης του. Έτσι, ο Giovanni βάζει τον Mewtwo να αναπτύξει τις ικανότητες του. Ο Mewtwo όμως δεν δέχεται να υπακούει τους ανθρώπους και αποφασίζει να δημιουργήσει τα δικά του Pokémon-κλώνους για να εντοπίσει καλούς εκπαιδευτές Pokémon ώστε κλωνοποιώντας τα ισχυρά Pokémon τους να δημιουργήσει μια πανίσχυρη στρατιά Pokémon-κλώνων. Ανάμεσα στους εκπαιδευτές Pokémon που βρίσκονται στο επίκεντρο της προσοχής του είναι και ο Ash που συνεχίζει το ταξίδι του μαζί με τον Brock και την Misty. Ο Ash θα λάβει μια πρόσκληση που τον καλεί να πάει στο μέρος όπου βρίσκεται ο Mewtwo μαζί με άλλους εκπαιδευτές Pokémon. Όταν οι τρεις τους θα βρεθούν σε ένα κέντρο υγείας Pokémon με σκοπό να φτάσουν στον προορισμό τους μια δυνατή μπόρα θα ξεσπάσει που θα προσπαθήσει να τους εμποδίσει. Όμως ο Ash μαζί με άλλους εκπαιδευτές αψηφάει την μπόρα και καταφέρνει να φτάσει στο μέρος όπου βρίσκεται ο Mewtwo. Όταν φτάνουν στο μέρος ανακαλύπτουν τον Mewtwo, που τους αποκαλύπτει πως η μπόρα ήταν μια δοκιμασία για να δει αν αξίζουν. Στην συνέχεια, ο Mewtwo κατηγορεί τους ανθρώπους ότι εκμεταλλεύονται τα Pokémon και τα χρησιμοποιούν μονάχα για μονομαχίες. Ο Ash μαζί με τους άλλους εκπαιδευτές του λένε πως έχει μεγάλο άδικο και στέλνουν τα Pokémon τους να τον πολεμήσουν όμως δεν καταφέρνουν τίποτα. Ο Mewtwo είναι πεπεισμένος για την υποκρισία των ανθρώπων και στέλνει τις μαύρες pokeball για να πιάσει τα Pokémon αλλά μονάχα ένα Pokémon δεν πιάνεται, ο Pikachu που αντιστέκεται μετά μανίας. Αφού τα Pokémon πιάνονται πηγαίνουν αμέσως για κλωνοποίηση και δημιουργούνται οι κλώνοι τους. Οι κλώνοι έρχονται και ο Mewtwo τα βάζει να παλέψουν με τα κανονικά Pokémon. Ο Ash, όπως και οι άλλοι, δεν αντέχουν να βλέπουν τα Pokémon να παλεύουν μεταξύ τους. Στην συνέχεια, κάνει την εμφάνιση του ο Mew και ο Mewtwo του προτείνει να παλέψουν. Ακολουθεί μια μάχη μεταξύ τους και ο Ash προσπαθεί να τους εμποδίσει όμως τον χτυπάει μια επίθεση και μένει αναίσθητος. Ο Pikachu αρχίζει να πιστεύει πως πέθανε και ξεσπάει σε κλάματα μαζί με τα υπόλοιπα Pokémon. Από ότι φαίνεται όμως τα δάκρυα τους τον κάνουν καλά και ο Ash αγκαλιάζει τον Pikachu. Ο Mewtwo μένει έκπληκτος και καταλαβαίνει την πραγματική σχέση των εκπαιδευτών Pokémon. Αφήνει ελεύθερους τους εκπαιδευτές και μαζί με τους κλώνους του φεύγει για πάντα. Το τέλος της ταινίας βρίσκει τον Ash, την Misty και τον Brock να ετοιμάζονται να συνεχίσουν το ταξίδι τους. Η ταινία κυκλοφόρησε ξανά το 2019 με τον τίτλο Pokémon: Mewtwo Strikes Back Evolution που είναι μια 3D έκδοση της πρώτης ταινίας. Veronica Taylor Jay Goede Philip Bartlett Rachael Lillis Eric Stuart Addie Blaustein Ed Paul Jimmy Zoppi Michael Haigney Kayzie Rogers Ken Gates Lee Quick Lisa Ortiz Amy Birnbaum Megan HollingsheadEric Grossfeld Βούλα Κώστα Μιχαέλα Αντωνίου Χάρης Γρηγορόπουλος Φώτης Πετρίδης Αργύρης Παυλίδης Κωνσταντίνος Κωνσταντόπουλος Γιάννης Στεφόπουλος Αλεξάνδρα Λέρτα Γιώργος Χατζηγεωργίου Άντρια Ράπτη Λουκάς Φραγκούλης Χρυσούλα Παπαδοπούλου Σπύρος Μπιμπίλας Τζίνη Παπαδοπούλου Βίνα Παπαδοπούλου Μαίρη Σταυρακέλη Ηλίας ΖερβόςΠροσαρμογή και σκηνοθετική επιμέλεια: Λουίζα Μητσάκου Pokémon Επίσημη ιαπωνική ιστοσελίδα (Ιαπωνικά) Επίσημη ιστοσελίδα (ΗΠΑ) Επίσημη ιστοσελίδα (Ηνωμένο Βασίλειο)